stanford-oval/wikipedia huggingface dataset:
Sonera-kirja
Kunnianloukkaussyyte

Kirjassa esitetyistä väittämistä todeksi on osoittautunut teletunnistetietojen väärinkäyttö, josta on tuomittu hovioikeudessa useita Soneran entisiä työntekijöitä, mukaan lukien Kaj-Erik Relander. Teletunnistetietojen väärinkäytöksien oikeudenkäynnissä Relanderin puolustusasianajaja Jussi Savonen sanoi, että keskusrikospoliisin mukaan kirjan kirjoittaja on Soneran teknologiajohtamisyksikössä vuonna 2000 työskennellyt konsultti Timo-Pekka Silén.
Silén kiisti väitteen, mutta Helsingin kihlakunnansyyttäjä Harri Ilander nosti häntä vastaan syytteen törkeästä kunnianloukkauksesta. Oikeudenkäynti Siléniä vastaan Helsingin käräjäoikeudessa alkoi 17. huhtikuuta 2007. Oikeudenkäynti koski kirjan internetversiota, jossa painetusta poiketen väitettiin Relanderin syyllistyneen taloudellisiin väärinkäytöksiin. Sonera-kirjan internetversion mukaan "Relander siirsi tiettävästi yli 100 miljoonaa markkaa Soneran rahoja omille tileilleen ja yrityksilleen ulkomailla". Oikeudessa Relander vaati henkisestä kärsimyksestä 50 000 euron vahingonkorvausta.
Käräjäoikeuden määräyksen mukaan syyttäjä ei saanut käyttää oikeuskäsittelyssä todistusaineistona kahta lähdesuojaa nauttivaa kirjettä. Avaintodisteina pidettyjen "Sonera-kirjeiden" epäillään antavan tietoa kirjan kirjoittajasta. Ne ovat painetun Sonera-kirjan kustantajan kirjeitä, joiden perusteella Siléniä alettiin epäillä kirjan internet-version kirjoittajaksi.
Silén kiisti syytteen. Hän myönsi vain kommentoineensa painettua kirjaa ja käskeneensä sen kustantajaa poistamaan kirjasta muun muassa väitteet Relanderin taloudellisista väärinkäytöksistä. Silénillä ei oman kertomansa mukaan ole ollut edes mahdollisuutta saada Sonera-kirjan paljastamista asioista tietoja konsulttina toimiessaan.
Syyttäjä väitti, että Silénillä olisi ollut kaunaa Soneraa ja etenkin Relanderia kohtaan, mikä olisi motivoinut hänet kirjoittamaan Sonera-kirjan. Silén kiisti myös tämän. Hänen puolustuksensa vetosi muun muassa suomen kielen tohtorilla teettämäänsä kielivertailuun, jossa todettiin Sonera-kirjan ja Silénin kirjoitusten muodon ja tyylin poikkeavan toisistaan. Helsingin käräjäoikeus hylkäsi Siléniä vastaan nostetut syytteet 4. toukokuuta 2007.
Tuomiosta valitettiinselvennä hovioikeuteen. Syyttäjä haki purkua avaintodisteina pidettyjen kirjeiden hyödyntämiskiellolle. Kesällä 2008 hovioikeus kumosi käräjäoikeuden päätökset: sen mukaan syyttäjällä on oikeus käyttää kirjeitä todisteena. Päätökselle haettiin valituslupa korkeimpaan oikeuteen, joka käsitteli asiaa kesällä 2009.
Syyttäjä lopetti syytteen ajamisen marraskuussa 2009. Syyttäjän päätöksen taustalla on korkeimman oikeuden päätös KKO 2009:88, jonka mukaan syyttäjä ei saa käyttää todisteena kahta lähdesuojan alaista kirjettä. Syyttäjä katsoi, ettei ilman kirjeitä ole todisteita Siléniä vastaan. Myös jutun asianomistaja Soneran entinen toimitusjohtaja Kaj-Erik Relander oli valmis lopettamaan asian käsittelyn.
Helsingin hovioikeus päätti 11. huhtikuuta 2010 antamassaan ratkaisussa, että käräjäoikeuden tuomio jää voimaan, koska sekä jutun syyttäjä että asianomistaja lopettivat jutun ajamisen hovioikeudessa.
Aiheesta muualla

Kirjan sisältö tekstimuotoisena (Arkistoitu – Internet Archive)
Motoseal Components

| Motoseal Components Oy |
| --- | --- |

Yritysmuoto:  Osakeyhtiö
Perustettu:  1979
Toimitusjohtaja:  Kari Sallinen
Kotipaikka:  Rauma, Suomi
Liikevaihto:  8,59 milj. euroa (05/2018-04/2019)
Tilikauden tulos:  1,02 milj. euroa (05/2018-04/2019)
Henkilöstö:  47 (05/2018-04/2019)
Kotisivu:  motoseal.fi
Infobox OKVirheellinen NIMI-arvo: 
Motoseal Components Oy on raumalainen yritys, joka suunnittelee, valmistaa ja markkinoi muovista ja teräksestä valmistamiaan lokasuojia ja Masi-tavaramerkillä myytyjä talvityövälineitä. Masi-tuotteisiin kuuluvia lumityövälineitä ovat lumikolat, lumilapiot ja lumentyöntimet, jääraudat ja hiekoittimet. Yrityksen pääbisnes on lokasuojien valmistus rakennustyökoneisiin ja traktoreihin. Yrityksen liikevaihto huhtikuussa 2018 päättyneellä tilikaudella oli 6,6 miljoonaa euroa.
Historia > 1979-1993 Motoseal Oy

Teuvo Sallinen perusti Motoseal Oy:n vuonna 1979 markkinointiyrityksekseen.  1980-luvun alussa hän keksi vaihtaa lumikolien galvanoidun pellin kevyempään muoviin.Muovikolia Motoseal alkoi myydä ensimmäisenä Suomessa vuonna 1982. Useimmat lumikolien valmistajat ovat sittemmin alkaneet valmistaa tuotteensa myös muovista. Masi-lumikolat ovat olleet alusta asti mustia tai vihreitä.  Motoseal Oy valmisti lumityövälineiden lisäksi myös traktorien lokasuojia ja toi maahan painepesureita.
1990-luvun laman aikaan kotimarkkinat romahtivat parin lämpimän talven ja Valmetin vaikeuksien vuoksi. Yrityksen myynti, josta 95 prosenttia tuli Suomesta, supistui 40 prosentilla. Motoseal oli rakentanut itselleen uudet toimitilat velaksi ja kun markkaa devalvoitiin, valuuttavelka kasvoi. Yrityksessä työskennellyt Kari Sallinen, Teuvo Sallisen poika, alkoi suunnitella liiketoiminnan jatkoa kahden työkaverinsa, Seppo Elon ja Kari Sulon, kanssa. He tiesivät, kuinka suuret ponnistukset esimerkiksi viennin edistämiseksi oli jo tehty. Kun Motoseal Oy meni konkurssiin elokuussa 1993, kolmikko perusti sen seuraajaksi Motoseal Components Oy:n, joka jatkoi yrityksen toimintaa katkoitta vanhan yrityksen tuote- ja bisnesideoita hyödyntämällä.
Historia > 1993- Motoseal Components Oy

Uusi yritys sai lentävän lähdön ostettuaan konkurssipesältä edullisesti tuotteet ja varaston. Britannian vienti veti: siitä tuli yrityksen tärkein vientimaa 2000-luvun alkuun saakka. Lumityövälineiden vientiä Ruotsiin jatkettiin, mutta painepesureista luovuttiin.
2000-luvulla yritys löysi hyvän saksalaisen myyntimiehen, joka toi Motoseal Componentsille tärkeitä asiakkuuksia Saksasta.
Vuonna 2009 alkanut yhteistyö Volvo Constructionin kanssa oli yritykselle tärkeä avaus, sillä se aloitti uuden liiketoiminnan rakennustyökoneiden parissa. Motosealin lokasuojia alettiin myydä myös japanilaisen Kubotan traktoreihin ja työkoneisiin. Yrityksellä oli kaksi toimipistettä Raumalla, toinen Isometsän teollisuusalueella ja toinen satamassa ja se työllisti 37 henkilöä.
Vuonna 2012 yrityksen liikevaihto oli 5,6 miljoonaa euroa.
Vuonna 2013 Motoseal Components Oy:n omistus oli jakautunut neljälle perheelle ja yrityksen raumalaiseen johtoryhmään kuului Teuvo Sallisen pojan Kari Sallisen lisäksi Jussi Heino ja Seppo Elo.
Motosealin liikevaihto oli huhtikuussa 2019 päättyneellä tilikaudella 8,6 miljoonaa euroa, edelliseen kauteen verrattuna kasvua oli noin 30 prosenttia. Viennin osuus liikevaihdosta oli noin 60 prosenttia. Yrityksen tärkeimmät vientimaat olivat Ruotsi ja Saksa. Joulukuussa 2019 kerrottiin tuotantotilojen 1500 neliön laajennuksesta, johon sisältyi myös uusia laitteistoinvestointeja kuten kuumamuovauslinja. Motoseal oli valmistanut kaikki tuotteensa polyeteenistä, mutta laajennuksen jälkeen se alkoi jalostaa muitakin muovilaatuja.
Organisaatio

Vuonna 2019 Motoseal Components työllisti noin 50 henkilöä, joista noin kymmenen valmisti talvityövälineitä.
Myyntiyhteistyötä Motoseal tekee Biolanin kanssa, jonka kanssa se jakaa Suomessa yhteiset aluemyyntipäälliköt, jotka myyvät sesonkien mukaan välillä puutarhanhoitotuotteita, välillä lumityötuotteita.
Markkinat

Yrityksen päämarkkinat sijaitsevat Euroopassa. Työkoneiden ja traktoreiden lokasuojia se vie myös Pohjois- että Etelä-Amerikkaan. Sen valmistamia lokasuojia käytetään alkuperäisosina muun muassa Volvo-pyöräkuormaajissa ja Valtra-traktoreissa. Lumityövälineistä puolet menee vientiin, lähinnä Pohjoismaihin.
Markkinat > Lokasuojat

Motoseal tarjoaa lokasuojistaan kokonaispaketteja toimien sekä suunnittelevana insinööritoimistona että teollisena valmistajana. Asiakastehtaille myydään valmiiksi suunniteltuja muovilokasuojaratkaisuja, joissa on mukana jopa teräksiset kiinnitysosat. Yrityksen asiakkaita Suomessa ovat esimerkiksi Valtra ja Veekmas.
Markkinat > Masi-tuotteet

1970-luvulla lumikolien kuupat valmistettiin raskaista ja huonosti liukuvista materiaaleista kuten lasikuidusta, vanerista ja pellistä. Motoseal vaihtoi kuupan materiaalin HD-polyeteenimuoviin. Sittemmin yritys on jatkanut uudenlaisten lumityövälineiden kehittelyä. Työvälineen paino ja siinä käytettävät materiaalit vaikuttavat siihen, miten helpolta tai raskaalta lumityöt tuntuvat. Kun lumilapion perinteinen puuvarsi muutettiin alumiinivarreksi, lapion paino keveni 1,3 kiloon. Varteen lisätty soft-touch-otepita taas parantaa pitoa ja eristää lämpöä, jolloin metalli ei tunnu kylmältä. Lehtiharavan tavoin käytettävällä Masi Swing -lumilastalla on helppo puhdistaa lumet portaista ja poluilta. Tuoteidean kehitti alun perin Ilomantsin kunnantalonmies, joka lähetti prototyypistään videon Motosealiin.
Perässä vedettävää Masi-ahkiota voidaan käyttää lumiseen aikaan esimerkiksi polttopuiden siirtelyyn.
Avainlippu-merkin saaneiden Masi-lumityövälineiden kotimaisuusaste on korkea. Niiden kokoonpanotyöt, muovin kuumamuovaus ja teräsputken jalostus tehdään omalla tehtaalla, minkä lisäksi yrityksellä on alihankkijoita eri puolella Suomea: lapioiden alumiinivarret ja kärkiprofiilit tulevat Etelä-Pohjanmaalta ja muovikahvat Pohjois-Karjalasta.
Tunnustuksia

Vuonna 2008 Motoseal Components sai kunniamaininnan Satakunnan vuoden yrittäjä -kilpailussa
Vuonna 2013 Motoseal Components valittiin vuoden raumalaiseksi yritykseksi
Motoseal Componentsin laatu- ja ympäristöjärjestelmät on sertifioitu ISO 9001- ja ISO 14001 -standardien mukaisesti.
Vuonna 2019 Rauman Kauppakamari myönsi vuotuisen kansainvälistymispalkintonsa Motoseal Componentsille
Aiheesta muualla

Motoseal Componentsin kotisivut
Masi-tuotteiden logo
NBA Live 10

| NBA Live 10 |
| --- | --- |
 Xbox 360:n kansikuva
Kehittäjä:  EA Canada   HB Studios (PlayStation Portable)
Julkaisija:  EA Sports
Jakelija:  App Store
Pelisarja:  NBA Live
Julkaistu:  NA 6. elokuuta 2009
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  PlayStation 3, PlayStation Portable, Xbox 360
Jakelumuoto:  DVD, Blu-ray, UMD
Lisää peliartikkeleitaVideopelien teemasivulla
Infobox OK  : 
NBA Live 10 on EA Canadan kehittämä ja EA Sportsin julkaisema koripalloaiheinen urheilupeli. Peli julkaistiin PlayStation 3:lle, PlayStation Portablelle ja Xbox 360:lle. Pelissä on kaikki NBA-joukkueet ja 24 maajoukkuetta.
Pelissä on myös seuraavat maajoukkueet

| FIBA maajoukkueet |
| --- | --- |
 Angola:  Italia
 Argentiina:  Japani
 Australia:  Liechtenstein
 Brasilia:  Meksiko
 Kanada:  Uusi-Seelanti
 Kiina:  Puerto Rico
 Kroatia:  Venäjä
 Yhdistynyt kuningaskunta:  Serbia
 Ranska:  Slovenia
 Saksa:  Espanja
 Kreikka:  Turkki
 Iran:  Yhdysvallat
Sotheby’s

| Sotheby’s |
| --- | --- |
Yritysmuoto:  julkinen osakeyhtiö
ISIN:  US8358981079
Perustettu:  1744
Perustaja:  Samuel Baker
Kotipaikka:  Lontoo
Toimiala:  huutokauppa
Tuotteet:  taide, antiikki
Kotisivu:  http://www.sothebys.com/
Infobox OKNimi-testi OK: 
Sotheby’sin päämaja Lontoossa.
Sotheby’s on Christie’sin ohella toinen suuri maailmanlaajuista taidekauppaa- ja antiikkiesineiden kauppaa harjoittava huutokauppakamari.
Historia

Sotheby’sin perustaja Samuel Baker teki 11. maaliskuuta 1744 Lontoossa ensimmäisen kaupan omalla nimellään. Aluksi hän myi ainoastaan kirjoja, mutta 1700-luvun lopulla myyntitoiminta laajeni painotöihin, mitaleihin ja kolikoihin ja sen jälkeen taiteeseen. Ensimmäisen maailmansodan loppuun mennessä toiminta oli laajentunut taidemarkkinoilla, ja Sotheby’s muutti vuonna 1917 nykyiseen Lontoon pääpaikkaansa New Bond Streetille.
Sotheby’s siirtyi globaaliin taidekauppaan vuonna 1936, kun yhtiö sijoitti yhä suositumpaan impressionistiseen ja modernistiseen maalaustaiteeseen. Huutokauppakamarin sensaatiomainen ja arvovaltainen Goldschmidtin kokoelman myynti tapahtui vuonna 1958. Kokoelma sisälsi seitsemän impressionistista ja modernistista maalausta, jotka myytiin iltahuutokaupassa 21 minuutissa 781 000 punnalla.
Taidekaupan laajetessa 1960-luvulla yhtiö avasi toimistoja ensin New Yorkissa, sitten Pariisissa, Los Angelesissa ja Houstonissa sekä Melbournessa, Firenzessä ja Torontossa ja vielä Zürichissä, Münchenissä ja Edinburghissa. Myyntiverkosto kasvoi taidemarkkinan laajetessa 1970-luvulla Britannian maaseudulle, Aasiaan ja eri puolille Yhdysvaltoja. Yhtiö listautui pörssiin vuonna 1977, ja sen osti vuonna 1983 liikemies A. Alfred Taubman ja pieni investointiryhmä, jonka seurauksena Sotheby’sistä tuli jälleen yksityinen yhtiö.
Taidemarkkinan yhä globalisoituessa Sotheby’sistä tuli vuonna 2000 ensimmäinen kansainvälinen taidehuutokauppakamari, joka piti huutokauppoja internetissä.
Yhtiö ilmoittaa vuoden 2007 myynnikseen 6,2 miljardia Yhdysvaltojen dollaria (4,5 miljardia euroa). Christie’sin ilmoittama myynti 2007 oli 6,3 miljardia dollaria.
2.5.2012 Sothebyssa kaupattiin pastelliversio Edvard Munchin Huudosta ennätykselliseen 91,3 miljoonan euron hintaan.
Hirstin huutokauppa

Syyskuussa 2008 brittitaiteilija Damien Hirst herätti kohun kauppaamalla 223 teostaan Sotheby’sin kaksipäiväisessä huutokaupassa. Taiteilija kyllästyi Lontoon ja New Yorkin galleristiensa suuriin myyntiprovisioihin.
Kuuluisa työ huutokaupassa oli The Golden Calf (Kultainen vasikka), jossa formaldehydiin upotetulla härällä on kullatut sarvet ja peili pään yllä. Se myytiin noin 13 miljoonalla eurolla. Yhteensä Hirstin teoksia myytiin 139 miljoonalla eurolla.  
Edellinen ennätys oli vuodelta 1993, kun tuolloin jo edesmenneeltä Pablo Picassolta myytiin 88 teosta yhdessä huutokaupassa.  Hirstin huutokauppa oli harvinainen siksi, että yleensä elossa olevat taiteilijat myyvät teoksiaan gallerioiden välityksellä ja huutokauppakamareiden myyntiennätyksiä rikkovat tavallisesti kuolleiden taiteilijoiden työt.
Hirstin tapaus oli dramaattinen myös siksi, että uutisia luottokriisistä alettiin julkaista huutokaupan aikana. Taidemarkkinan noin viisi vuotta jatkuneen buumin arveltiin loppuvan, vaikka lokakuussa tehtiin taas myyntiennätyksiä.
Aiheesta muualla

Wikimedia Commonsissa on kuvia tai muita tiedostoja aiheesta .
Sotheby’sin verkkosivut. (englanniksi) (ranskaksi) (kiinaksi) (espanjaksi) (hollanniksi) (saksaksi) (italiaksi) (japaniksi) (venäjäksi)
Sotheby’sin Helsingin toimisto.[vanhentunut linkki] (englanniksi)
Folland Gnat -hävittäjä myytiin Sothebyn huutokaupassa maaliskuussa 1990.
New Orleans Rhythm Kings

New Orleans Rhythm Kings oli yhdysvaltalainen jazzyhtye New Orleansista. Yhtye aloitti vuonna 1922 nimellä Friar’s Society Orchestra Chicagon Friar’s Club -yökerhon orkesterina ja muutti nimensä New Orleans Rhythm Kingsiksi vuonna 1923 menetettyään paikan yökerhossa. Yhtye soitti yhdessä vuoteen 1925 asti ja hajosi kornetisti Paul Maresin luovuttua muusikon urasta. Pasunisti George Brunies järjesti vuosina 1934 ja 1935 kaksi nauhoitussessiota samannimisellä yhtyeellä, mutta nauhoituksissa ei ollut Bruniesin lisäksi mukana muita alkuperäisjäseniä. Yhtyeen tunnetuiksi tekemiä jazzstandardeja ovat ”Farewell Blues”, ”Panama”, ”That’s a Plenty”, ”Tin Roof Blues” ja ”Bugle Call Rag”.
Alkuperäinen kokoonpano

Paul Mares – kornetti
Leon Roppolo – klarinetti
George Brunies – pasuuna
Jack Pettis – saksofoni
Arnold Loyocano – kontrabasso
Lew Black – banjo
Elmer Schoebel – piano
Frank Snyder – rummut
Someroharju

Someroharju, joskus myös Someronharju, on Rovaniemellä sijaitseva kylä, jonka muodostaa keskeisesti Someroharjun varuskunta-alue. Alue sijaitsee noin viiden kilometrin päässä Rovaniemen keskustasta koilliseen. Someroharju sijoittuu napapiirin lähettyville.
Rovaniemen varuskunta eli Someroharjun varuskunta

Varuskunnan joukkoihin kuuluvat joko Someroharjulla tai Rovaniemen alueella sijaitsevat
Lapin Lennosto
Hävittäjälentolaivue 11
5. Pääjohtokeskus
Lapin Ilmatorjuntarykmentti
ilmatorjuntapatterit
Lapin Sotilassoittokunta
varuskunnan huoltokeskus
Lapin Aluetoimisto (asevelvollisuusasiat)
Pohjois-Suomen Johtamisjärjestelmäkeskus
Muut toimijayksiköt

Leijona Cateringin varuskuntaravintola ”Somero”
Sotilaskoti
Sotilaslääketieteen Keskuksen Rovaniemen terveysasema
Puolustushallinnon Rakennuslaitoksen paikallistoimisto
Maanpuolustuskoulutusyhdistyksen koulutuspaikka
Muuta

Someroharjulla on toiminut oma päiväkoti, mutta se lakkautettiin vuonna 2011 lentomeluongelmien takia.
Someroharju kuului vuoden 2005 loppuun asti lakkautettuun Rovaniemen maalaiskuntaan.
Alueen pohjoispuolella sijaitsee saksalaisten sotilaiden hautausmaa.
Lentoasema Rovaniemi

Rovaniemen lentoasema sijaitsee Someroharjulla. Lentoasema on Joulupukin virallinen lentokenttä. Se on samalla yhteistoimintalentoasema lennoston kanssa.
Norman Angell

Norman Angell
Ralph Norman Angell Lane (26. joulukuuta 1872 – 7. lokakuuta 1967) oli englantilainen kirjoittaja ja Työväenpuolueen kansanedustaja. Hän vietti nuoruudessaan seitsemän vuotta Kaliforniassa, ensin cowboyna, myöhemmin lehtimiehenä. Englantiin palattuaan hän liittyi työväenpuolueeseen ja nousi sen kansanedustajaksi 1929–1931.
Angellin tunnetuin teos on vuodelta 1909 nimeltään Europe’s Optical Illusion (myös nimellä The Great Illusion). Se kertoo taloudellisen ja poliittisen vallan jakautumisesta ja suhteesta toisiinsa. Joidenkin mukaan työn ilmestymisen jälkeen toteutuneet kaksi maailmansotaa traagisesti todistavat Angellin olleen oikeassa.
Angell sai Nobelin rauhanpalkinnon vuonna 1933.
Norman Bingley

| Mitalit> Maa:   Yhdistynyt kuningaskunta. Olympialaiset .Miesten purjehdus | Mitalit> Maa:   Yhdistynyt kuningaskunta. Olympialaiset .Miesten purjehdus | Mitalit> Maa:   Yhdistynyt kuningaskunta. Olympialaiset .Miesten purjehdus | Maa:   Yhdistynyt kuningaskunta> .Miesten purjehdus |
| --- | --- | --- | --- |
|  Kultaa | Lontoo 1908 | 7-metriset |  |
Frederick Sparkes Norman Bingley (17. syyskuuta 1863 – 16. tammikuuta 1940) oli brittiläinen purjehtija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa Heroinella seitsemän metrin luokassa.
Mustesydän (elokuva)

| Mustesydän> Inkheart |
| --- | --- |

Ohjaaja:  Iain Softley
Käsikirjoittaja:   David Lindsay-Abaire  Cornelia Funke 
Tuottaja:   Cornelia Funke  Ileen Maisel  Dylan Cuva 
Säveltäjä:  Javier Navarrete
Kuvaaja:  Roger Pratt
Leikkaaja:  Martin Walsh
Tuotantosuunnittelija:  John Beard
Pääosat:   Brendan Fraser  Eliza Hope Bennett  Paul Bettany  Sienna Guillory 
Valmistustiedot
Valmistusmaa:  Yhdistynyt kuningaskunta Yhdysvallat Italia Saksa
Tuotantoyhtiö:  New Line Cinema
Levittäjä:  InterCom Netflix
Kesto:  106 min.
Alkuperäiskieli:  englanti
Budjetti:  60 miljoonaa puntaa
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Mustesydän (Inkheart) on Iain Softleyn ohjaama vuoden 2008 seikkailufantasia, joka perustuu Cornelia Funken samannimiseen kirjaan.
Juoni

Yksinhuoltajaisä Mo (Brendan Fraser) osaa lukea kirjojen hahmoja eloon. Seikkailu alkaa hänen tyttärelleen lukemasta iltasadusta. Mutta ei jatkanut tätä enää sen jälkeen kun hänen vaimonsa katosi kirjaan, ja Tomusormi tuli todellisuuteen. Mo etsii yhdeksän vuotta Mustesydän-nimistä kirjaa ja kun vihdoinkin löytää sen niin hän aikoo lukea vaimonsa takaisin. Mutta tämä ei mene ihan suunnitelmien mukaan. Mo ja hänen tyttärensä Meggie menevät italiaan hänen isoäitinsä luokse, jolloin muutama kirjan hahmoista tulevat sinne. He ottavat heidän vangiksi ja pakottavat Mon lukemaan kirjaa. Myöhemmin kuitenkin he saavat selville että Meggiekin on ”Velhokieli”, ja haluavat että hän lukee Varjon ulos kirjasta.
Aiheesta muualla

Emmi Koivumäki: Satumainen sotku. Film-o-holic.com 3.4.2009.
Need for Speed (vuoden 2015 videopeli)

| Need for Speed |
| --- | --- |

Kehittäjä:  Ghost Games
Julkaisija:  Electronic Arts
Ohjaaja:  Craig Sullivan
Tuottaja:  Leanne Loombe
Suunnittelija:  James Mouat
Säveltäjä:  Photek
Pelisarja:  Need for Speed
Pelimoottori:  Frostbite
Julkaistu:  PlayStation 4, Xbox OneNA 3. marraskuuta 2015 EU 5. marraskuuta 2015 Microsoft WindowsWW 15. maaliskuuta 2016
Lajityyppi:  ajopeli
Pelimuoto:  yksinpeli, moninpeli
Ikäluokitus:  USK 12 
Alusta:  PlayStation 4 Xbox One Microsoft Windows
Jakelumuoto:  DVD-ROM
Lisää peliartikkeleitaVideopelien teemasivulla
Infobox OK    : 
Need for Speed on Ghost Gamesin kehittämä ja Electronic Artsin julkaisema ajopeli. Peli julkaistiin PlayStation 4:lle ja Xbox Onelle vuonna 2015 sekä Microsoft Windowsille vuonna 2016.
Aiheesta muualla

Need for Speed MobyGamesissa (englanniksi)
| --- | --- |
Pelisarja::  The Need for Speed (1994) II III: Hot Pursuit (1998) High Stakes Porsche Unleashed Hot Pursuit 2 Underground Underground 2 Most Wanted (2005) Carbon ProStreet Undercover Shift Nitro World Hot Pursuit (2010) Shift 2: Unleashed The Run Most Wanted (2012) Rivals No Limits Need for Speed (2015) Payback (2017) Heat (2019)
Muut osat::  V-Rally V-Rally 2 V-Rally 3 Motor City Online
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Need for Speed (2015 video game)
Käännös suomeksi
Need for Speed Unbound

| Need for Speed Unbound |
| --- | --- |

Kehittäjä:  Criterion Games
Julkaisija:  Electronic Arts
Jakelija:  PlayStation Store, Microsoft Store, Steam ja Epic Games Store
Ohjaaja:  Kieran Crimmins
Tuottaja:  Danny Isaac
Suunnittelija:  Bill Lane
Käsikirjoittaja:  Kristen McGorry
Taiteilija:  Darren White
Säveltäjä:  Brodinski
Ohjelmoija:  Alex Bailey   Richard Gerald
Pelisarja:  Need for Speed
Pelimoottori:  Frostbite
Julkaistu:   2. joulukuuta 2022
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI 12 
Alusta:  Microsoft Windows PlayStation 5 Xbox Series X/S
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK        : 
Need for Speed Unbound on Criterion Gamesin kehittämä ja Electronic Artsin julkaisema ajopeli Microsoft Windowsille, PlayStation 5:lle ja Xbox Series X/S:lle. Se on Need for Speed videopelisarjan 25. osa.
Pelaaminen

Need for Speed Unbound keskittyy avoimen maailman Lakeshore Cityyn, joka on kuvitteellinen versio Chicagosta. Pelissä on Need for Speed Heatista tuttu "Heat System", eli pelaajat keräävät mainetta pakenemalla poliiseja.
Nils Hellsten

| Mitalit | Mitalit | Mitalit |  |
| --- | --- | --- | --- |
|  Nils Hellsten |  Nils Hellsten |  Nils Hellsten |  |
Maa:   Ruotsi
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | joukkuekilpailu |  |
Nils Robert Hellsten (7. lokakuuta 1885 Tukholma – 14. marraskuuta 1963 Tukholma) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa.
Nixon

Nixon voi tarkoittaa ainakin seuraavia:
Henkilöt > Sukunimenä

Cynthia Nixon, yhdysvaltalainen näyttelijä
Greg Nixon, yhdysvaltalainen juoksija
Gunnar Nixon, yhdysvaltalainen kymmenottelija
Jeremiah ”Jay” Nixon, yhdysvaltalainen poliitikko
Marian Nixon, yhdysvaltalainen suomalaissyntyinen näyttelijä
Marni Nixon, yhdysvaltalainen laulaja
Ray Nixon, yhdysvaltalainen koripalloilija
Richard Nixon, yhdysvaltalainen poliitikko, Yhdysvaltain presidentti 1969– 1974
Patricia Nixon, vaimo
Henkilöt > Etunimenä

Nixon Chepseba, kenialainen juoksija
Nixon Kiprotich, kenialainen juoksija
Muut

Nixon, vuoden 1995 elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nixon”, voi hakea sivunnimihaulla, laajalla sivunnimihaulla tai tekstihaulla.
New Old Songs

| New Old Songs Limp Bizkit |
| --- | --- | --- |

Remix-albumin tiedot
 Julkaistu: 4. joulukuuta 2001
 Tuottaja(t): Limp Bizkit
 Tyylilaji: hip hop
 Kesto: 73.51
 Levy-yhtiö: Flip Records, Interscope Records
Listasijoitukset
  22.
Limp Bizkitin muut julkaisut
| Chocolate Starfish and the Hot Dog Flavored Water 2000 | New Old Songs 2001 | Results May Vary 2003 |
New Old Songs on Limp Bizkitin remix-albumi, joka julkaistiin vuonna 2001.